Serbski institut Budyšin, Katedra za europsku etnologiju/ludowědu při Würzburgskeje uniwersiće a Institut za socialnu antropologiju a empiriske kulturne wědomosće uniwersity w Zürichu přeprošuja wot 27. do 29. junija 2018 na wědomostnu konferencu pod temu „Zetkanje z wjelkom: dynamika a přichod“ do Budyšina.
Wot 1990tych lět so nawrót wjelkow do srjedźneje a centralneje Europy přiběrajcy wobkedźbuje. Łužica jako žro němskeje wjelčeje populacije skića móžnosć, so w specifiskej atmosferje ze wšelakorymi perspektiwami na temu konferency a ze slědźenjemi z najwšelakorišich europskich kontekstow zaběrać. Cil tuteje konferency je wuměna nazhonjenjow na mjezynarodnej a interdisciplinarnej runinje kaž tež zeznawanje wuwića a dynamiki w mjezsobnym zetkanju wjelkow a čłowjekow (kaž tež mnoho druhich žiwochow) w europskich krajach. Přeprošeni su tohodla wědomostnicy z Albanskeje, Pólskeje, Finskeje, Norwegskeje, Wulkobritaniskeje, Němskeje a z Šwicy.
Zajimcy su wutrobnje přeprošeni. Prosymy wo přizjewjenje hač do 17. junija 2018
pola dr. Susanny Hozyneje
.
Konferenca přewjedźe so we wobłuku dweju tučasnje běžaceju kulturnowědomostneju projektow w Němskej a Šwicy:
- „Nawrót wjelkow. Kulturne antropologiske studije k procesej wjelčeho managmenta w Zwjazkowej republice Němska“
, spěchowane wot Němskeho wědomostneho zjednoćenstwa při Würzburgskej uniwersiće., nawod: prof. dr. Michaela Fenske, sobudźěłaćerce: Irina Arnold a Marlis Heyer
- „Wjelki: Wěda a praksa. Etnografija k nawrótej wjelkow do Šwicarskeje“
, spěchowane wot šwicarskeho narodneho fonda při uniwersiće w Zürichu, nawod: prof. dr. Bernhard Tschofen, sobudźěłaćerjej: Elisa Frank a Nikolaus Heinzer
kontakt:Prof. Dr. Michaela Fenske
Lehrstuhl für Europäische Ethnologie/Volkskunde
Am Hubland, 97074 Würzburgdalše informacije a program
ces_Latn szl_Latn slv_Latn glg_Latn unk szl_Latn szl_Latn szl_Latn szl_Latn szl_Latn nno_Latn deu_Latn slv_Latn